Beqir Haçi

Beqir Haçi (Borsh, 1907 - 1990) ka qenë arsimtar, përkthyes dhe poet, qe i dënuar politik përgjatë regjimit komunist, pas rënies të të cilit u nderua me titullin Mësues i Popullit. 
Jeta
U lind në vitin 1907 në Borsh të Sarandës, pasi kreu Shkollën teknike në Tiranë në vitet 1921-1926, aty edhe emërohet mësues i degës Normale ku punoi deri në vitin 1933. Në 1933 vazhdoi studimet e larta për pedagogji në Universitetin e Firences deri më 1935, pastaj kthehet në Shqipëri për të punuar si mësues dhe inspektor i arsimit në Përmet, Gjirokastër, Dibrën e Madhe dhe Tiranë, deri në vitin 1946. Për shkak të pikëpamjeve të tij politike, burgoset në vitet 1946-1952 dhe nuk iu lejua më të punonte në arsim.
Krijimtaria
Në fushën e krijimtarisë dhe të studimeve ka butuar disa libra:
Mendime të arta (1930)
Proverba popullore shqiptare (1931)
Udhëheqësi i mirësjelljes (1932)
Thërrime filozofike (1935)
Mësuesi, punëtori idealist i shoqërisë (1937)

Ka përkthyer Një mandatë për gjeneral Garcian ose “Njeriu i detyrës” të Elbert Hubbart më 1929. Pas vdekjes iu botuan dy libra me vjersha me titullin "Këngë të pëshpëritura" (1993).

 Referime 

Kategoria:Lindje 1907
Kategoria:Vdekje 1990
Kategoria:Mësues i Popullit
Kategoria:Shkrimtarë shqiptarë
Kategoria:Njerëz nga Bregu
Kategoria:Të burgosur dhe të përndjekur në komunizëm
Kategoria:Përkthyes prej anglishtes në shqip
Kategoria:Nxënës të Shkollës Profesionale Amerikane
Kategoria:Absolventët e Universitetit të Firences